b'\n_START_ARTICLE_\nOrdet fanger\n_START_SECTION_\nHandling\n_START_PARAGRAPH_\nHvorn\xc3\xa5r oph\xc3\xb8rer et menneske, der er f\xc3\xb8dt i Danmark, taler flydende dansk og har dansk pas og statsborgerskab, med at v\xc3\xa6re vores medborger? Hvad sker der, hvis vi n\xc3\xa6gter at acceptere et andet menneske som et medmenneske? Har ord konsekvenser? Det er nogle af de sp\xc3\xb8rgsm\xc3\xa5l instrukt\xc3\xb8ren, Helle Hansen rejser i debatfilmen, Ordet Fanger. Den handler om retorikken i udl\xc3\xa6ndingedebatten som den har udviklet sig de sidste 25 \xc3\xa5r. Det, som dengang kun blev sagt af mennesker p\xc3\xa5 den yderste h\xc3\xb8jrefl\xc3\xb8j, er i dag almindeligt at sige blandt politikere henover midten i dansk politik. Tonen er blevet sk\xc3\xa6rpet og gr\xc3\xa6nser for hvad man anst\xc3\xa6ndigvis kan tillade sig at sige om andre mennesker, har flyttet sig voldsomt. Filmen dykker tilbage gennem 25 \xc3\xa5rs arkivoptagelser og tr\xc3\xa6kker skr\xc3\xa6mmende spor op i den offentlige debat, hvor man stort set uimodsagt kan sige alt om andre mennesker. Og instrukt\xc3\xb8ren stiller sp\xc3\xb8rgsm\xc3\xa5let: Skal vi acceptere det?'